sasicodes/solvari-1 huggingface dataset:
இப்படியாக தொல் பொருள் திணைக்களத்தால் தேசிய மரபுரிமைகள் அமைச்சின் தொல்லியல் கட்டளைச்சட்டமானது தமிழர்களின் புராதனச்சின்னங்கள் அழிக்கப்பட்டு தமிழ்ப்பாரம் பரியங்கள் குழிதோண்டிப்புதைப்பதாகவே உள்ளது.
வடக்கும் கிழக்கும் தமிழர்களின் பூர்வீக நிலங்கள் இடங்கள் என்பதை நிறுவும் சான்றுகளில் வட கிழக்கில் காணப்படும் தொல்லியல் எச்சங்களும் சின்னங்களும் முதன்மையானவை.
அமெரிக்காவை நேரடியாக எதிர்க்கும் முடிவுக்கு நான் தயார் என ரஷ்ய ஜனாதிபதி விளாடிமிர் புடின் தெரிவித்துள்ளது பரபரப்பை ஏற்படுத்தியுள்ளது.
சிரியா மீது ஏவுகணை தாக்குதல் நடத்தியதையடுத்து அமெரிக்காவுக்கும் தங்களுக்குமுள்ள ராணுவ தகவல் தொடர்பு துண்டிக்கப்பட்டு விட்டதாக ரஷ்யா அறிவித்துள்ளது.
அதன்படி வடகிழக்கு சிரியா பகுதியில் அமெரிக்க மற்றும் ரஷ்ய விமான ஓட்டிகள் தங்கள் விமானங்களுக்கு இடையே கணிசமான இடைவெளி இருப் பதை உறுதி செய்து கொள்ள வேண்டும்.ஒருவருக்கொருவர் தாக்கக் கூடாது என்பதாகும்.
மேலும் அமெரிக்காவை நேரடியாக எதிர்க்கும் முடிவுக்கு நான் தயார் என ரஷ்ய ஜனாதிபதி விளாடிமிர் புடின் தெரிவித்துள்ளது பரபரப்பை ஏற்படுத்தியுள்ளது.
இதைப் போலவே அரசாங்கம் மலேசிய இந்தியர்களுக்கு குறிப்பாக ஏழ்மையிலும் வறுமையிலும் தவித்துக் கொண்டிருப்பவர்களுக்கு ஆதாரமாக இருந்திருக்க வேண்டிய மானியங்கள் எங்கே சென்றன என்பதை ஆராய வேண்டிய அவசியம் இருப்பதாகவே கருதப்படுகிறது.
சமூகப் பொருளாதார மேம்பாட்டிற்காக ஒதுக்கீடு செய்யப்பட்ட மானியங்கள் இந்திய சமூகத்தினரிடையே சமூகப் பொருளாதார இன்னல்களுக்கும் இந்திய சமூகத்தில் தலைவிரித்தாடும் சமூகச் சீர்கேடுகளுக்கும் விடியலை ஏற்படுத்த உதவியிருக்க வேண்டும்.
பணமதிப்பழிப்பு நடவடிக்கை மேற்கொள்ளப்பட்டு இன்று மூன்றாமாண்டு துவங்கியுள்ள நிலையில் மத்திய நிதியமைச்சர் அருண் ஜேட்லி பண மதிப்பழிப்பின் தாக்கங்கள் என்ற தலைப்பில் தன் முகநூல் பக்கத்தில் கட்டுரை ஒன்றைப் பதிவிட்டுள்ளார்.
மேலும் கூடுதலாக மக்கள் வரி செலுத்த ஆரம்பித்ததால் அந்த ஆதாரத்தைக் கொண்டு நாட்டின் உள்கட்டமைப்பு சமூக நலத் திட்டங்கள் மற்றும் கிராமப்புற மேம்பாட்டிற்குச் செலவிடப்பட்டன.
அதிகமான வருவாய் நிறைய வரி ஆதாரங்கள் மூலம் சிறப்பான உள்கட்டமைப்பையும் சிறந்த வாழ்வாதாரத்தையும் குடிமக்களுக்கு வழங்க முடிந்தது என்று தெரிவித்துள்ளார்.
மேலும் பணமதிப்பழிப்பின் மூலம் ஒட்டுமொத்த பணமும் வங்கிகளுக்கு வந்துவிட்டதாகத் தவறான ஒரு குற்றச்சாட்டை முன் வைத்து விமர்சித்து வருகிறார்கள்.
பணத்தை ஒழுங்கான பொருளாதாரத்தின் கீழ் கொண்டு வரவும் புதிதாக வரி செலுத்துவோரை உருவாக்குவதுமே இதன் நோக்கமாக இருந்தது என்று அருண் ஜேட்லி விளக்கியுள்ளார்.
அர்ஜூன் ரெட்டி படத்தின் மூலம் ஹீரோவாக அறிமுகமாகிய விஜய் தேவரகொண்ட நடித்த அடுத்த படமான கீதா கோவிந்தம் திரைப்படம் சமீபத்தில் வெளியாகி தென்னிந்தியா முழுவதும் ஹிட்டாகியுள்ளது.
அந்த வகையில் பிரபல தயாரிப்பாளர் எஸ்.ஆர்.பிரபு இந்த படத்தின் நாயகன் விஜய் தேவரகொண்டாவுக்கு மேன் ஆஃப் த மேட்ச் விருது வழங்குவதாகவும் அடுத்த போட்டிக்காக காத்திருப்பதாகவும் தனது சமூக வலைத்தளத்தில் தெரிவித்துள்ளார்.
முன்னதாக விஜய் தேவரகொண்டா தனது சமூக வலைத்தள பக்கத்தில் என்னுடைய முதல் செஞ்சுரிக்கு காரணமான இயக்குனர் நாயகி ராஷ்மிகா மந்தனா உள்பட அனைவருக்கும் நன்றி தெரிவித்து கொள்வதாகவும் தெலுங்கு தமிழ் கன்னட மற்றும் மலையாள ரசிகர்களுக்கு தனது நன்றிகள் என்றும் தெரிவித்துள்ளார்.
கோரை மண்டியுள்ள வயலில் இக்களையை மேலும் பரவ விடாமலும் நாட்போக்கில் இதன் வீரியத்தை குறைத்தும் சிறுகச் சிறுக இதன் எண்ணிக்கையைக் குறைத்துக் கொண்டு வர வேண்டும்.
கோடைக்காலத்தில் நிலத்தை ஆழ உழுது கிழங்குகளை மண் மேல்மட்டத்திற்கு கொண்டு வந்து சூரிய வெப்பத்தில் காய வைத்தல் தகுந்த பயிர் சுழற்சி முறையைக் கடைப்பிடித்தல் போன்றவைகளைச் செயல்படுத்த வேண்டும்.
அடர்ந்து விரைவான வளர்ச்சியுடைய காராமணி அவரை போன்ற பயிறு வகைகளை பயிர் வரிசைகளுக்கிடையே சாகுபடி செய்வதால் கோரை வளர்ச்சியைத் தடுக்கலாம்.
பயிர் செய்யப்படும் வயல்களில் உள்ள கோரையினையும் பயிரிடப்படாத தரிசு நிலங்களில் உள்ள கோரையினையும் கட்டுப்படுத்த வெவ்வேறு வகையான களைக்கொல்லி மருந்தினை பயன்படுத்துதல் வேண்டும்.
ஊடுருவிச் செல்லும் களை மருந்தை வளர்ச்சிப் பருவத்தில் தெளிப்பதால் மருந்து இலை வழியாக உட்கிரகிக்கப் பட்டு வளர்ச்சிப் பகுதியான இளங்குருத்து மற்றும் வேரின் நுனிப்பகுதி ஆகியவற்றைத் தாக்கி அழிக்கும்.
ஆகையால் பல பருவக் களையான கோரையை முளைக்கும் போதோ அல்லது நான்கு இலை பருவத்திற்குள்ளாகவோ கட்டுப்பாடு முறைகளை கையாள்வது சிறப்பானதாகும்.
இதனால் மருந்தின் அளவை அதிகரித்து நன்றாக ஊடுருவிச் செல்ல செய்வதால் செலவு அதிகரிப்பதோடு பின் வரும் பயிர்களைப் பாதிக்கும் அபாயம் இருக்கிறது.
கொலையுண்ட மற்ற மூன்று குடும்பத்தினருக்கும் கிடைத்துள்ளது என்று கோடீஸ்வரி சோசிலாவதியின் ஒப்பனை நிறுவனத்தை தொடர்ந்து நடத்தி வரும் அவரின் மகள் டெக்ரிவாதி தெரிவித்தார்.
பத்மநாபன் உட்பட மூவருக்கு ஷா ஆலம் உயர்நீதிமன்றம் விதித்த தூக்குத் தண்டனையை நேற்று முன்தினம் கூட்டரசு நீதிமன்றம் நிலைநிறுத்தியது.
ஒளிப்பொருந்திய அழகியக் கண்கள் அவனுடையது அவனது கண்களை எவ்வற்றுடன் ஒப்பிடுவது என்று எனக்குத் தெரிவில்லை.ஆனால் அவைப் பேசக்கூடிய திறன் கொண்டவை என்பதை மட்டும் என்னால் உணர முடிகின்றது.
அந்த கண்கள் தான் இத்தனை வருடங்களுக்குப் பிறகும் எனக்கு அவனை அடையாளம் காட்டிக் கொடுத்தன.நான் அவனை அடையாளம் கண்டுக்கொண்டது அவனுக்கு ஆச்சரியத்தைத் தந்திருக்கலாம்.அவனது முகம் திகைப்பினால் வெளுத்திருந்தாலும் அவனுடையக் கண்கள் என்னை அடையாளம் கண்டுக்கொண்டதுப்போல் எனக்கு மட்டும் பரிச்சியமான மொழியில் சிரித்தன.அவனது விழிகளுடன் எனக்கிருந்தப் பரிச்சியம் அவனுக்குத் தெரிய வாய்ப்பில்லைதான்.
நான் பதில் ஏதும் சொல்லவில்லை.அதற்கு அவனதுக் கண்கள் தான் காரணம் எனச் சொன்னாலும் அவனுக்குப் புரியாது.பல வருடங்களுக்கு முன்பு சிறுவனுமில்லாத இளைஞனுமில்லாதத் தோற்றத்தில் பதிமூன்று வயது மாணவனாக புகுமுக வகுப்பிற்குள் நுழைந்தபோது அவனது கண்கள் இப்படிதான் குழப்பத்தில் இருந்தன.அதே குழப்பத்தை மீண்டும் இப்போது காண நேருவது ஒருவகையான குதூகலத்தைத் தருகின்றது.
ஆறு வருடங்களாக பயின்ற தமிழ்ப் பள்ளியை விட்டுப் பிரிந்து புதிதாக இடைநிலைப் பள்ளிக்குச் சென்றது வேற்று கிரகத்திற்குள் நுழைந்ததுப் போலிருந்தது.புகுமுக வகுப்பை இரு வகுப்புகளாகப் பிரித்திருந்தார்கள்.பள்ளித் தொடங்கிய இரண்டாவது நாளன்று பக்கத்து வகுப்பிலிருந்து அவனும் சாராதாமணி என்ற மாணவியும் எனது வகுப்பிற்குள் மாற்றப்பட்டார்கள்.
அவர்கள் இருவரும் தோட்டத்து தெழுங்குப் பள்ளியிலிருந்து வந்திருந்தார்கள்.அவர்களுக்குள் தெழுங்கில் உரையாடிக்கொண்டார்கள்.சாராதாமணிக்கு பூனைக்கண்கள்.அவை பெரியதாக இருந்தாலும் சற்று நேரம் உற்று பார்த்தாலும் பயத்தை ஏற்படுத்தும் வகையில் அமைந்திருந்தன.இதில் இன்னோரு வியப்பு அவனும் சாராதாமணியும் நான் பயணித்த அதேப் பேருந்தில் பயணித்தது.
அவன் அமைதியான தோற்றத்தைக் கொண்டிருந்தாலும் அவனை நல்லவன் என்று சொல்லமுடியாத வகையில் அவனது குணங்கள் இருந்தன.வகுப்பறைக்குள் அமைதியின் வடிவமாக இருக்கும் அவன் பேருந்தில் கூச்சலும் கும்மாளமாக நடந்துக்கொள்வான்.குறிப்பாக பேருந்தில் ஏறும் மாணவிகளையும் பேருந்துக்கு வெளியே நின்றுக்கொண்டிருக்கும் மாணவிகளையும் கேலி செய்து துன்புறுத்துவான்.
அந்த விதத்தில் அவன் மீது எனக்கு வெறுப்பும் அச்சமும் இருந்தன.இருந்தபோதிலும் கோபம் ஏற்பட்டதில்லை.அதற்கு காரணம் அவனது தங்கையாகவோ அல்லது தாய்யாக இருக்கலாம்.எங்களது குடியிருப்பை அடுத்துதான் அவனது தோட்டம் இருந்தது.புகுமுக வகுப்பிற்கு சென்றப் பிறகு தமிழ்ப் பள்ளியில் கற்று தந்த தேவார வகுப்பைத் தொடர முடியாமல் போனதால் தோட்டத்து கோவிலில் தேவாரம் பயின்று வந்தேன்.
அக்கா என்று மழலை மாறாத குரலுடன் என்னருகில் வந்து அமர்ந்துக்கொள்வாள்.முடிந்தவரை தேவாரம் பாட முயல்வாள்.அவனோ பூனையப்போல் அமைதியாக அவனது அம்மாவுடன் அமர்ந்துக்கொள்வான்.
அவனைப் அப்படிப் பார்க்கையில் வியப்பாக இருக்கும்.அவனது அம்மாவின் முகத்தில் எப்போதும் சோகம் ததும்பும்.அனுதாபத்தை அள்ளிக் கொள்ள வைக்கும் முகமாக அது தோன்றியதுஅவனின் அப்பா அவர்களை விட்டுவிட்டு அத்தோட்டத்து கங்காணி மகளுடன் ஓடிவிட்டதாக தோட்டத்தில் பேசிக்கொண்டார்கள்.
இப்படியோரு சோகத்தில் இருந்துக்கொண்டு ஏன் அவன் நண்பர்களோடு சேர்ந்து அட்டகாசம் செய்கிறான் என எனக்கு அடிக்கடி தோற்றும்.மறு ஆண்டில் ஒன்றாம் படிவத்தில் நுழைந்தோம்.மற்றப் பள்ளி மாணவர்களுடன் புகுமுகவகுப்பு மாணவர்களையும் இணைத்து வகுப்புகள் பிரிக்கப் பட்டன.நான் முதல் வகுப்பிலும் அவனும் சாராதாமணியும் இறுதி வகுப்புமாக பிரிந்தோம்.. எனது நெருங்கியத் தோழியான அன்பரசியும் அவனது வகுப்பில்அன்பரசி நல்ல நிறம்.பதிமூன்று வயது என்றாலும் பதினாறு வயதுக்குரிய பருவ எழில் அவளிடமிருந்தது.வகுப்பில் அவன் செய்யும் சேட்டைகளை இடைவேளை நேரத்தில் சாராதாமணியிடன் சேர்ந்துக்கொண்டுச் சொல்லிச் சிரிப்பாள் .அவனிடத்தில் கொஞ்சமும் மாற்றம் இல்லாததது எனக்கு வருத்தத்தை அளித்தது.அவன் நடக்கையில் சற்று தாங்கித் தாங்கி நடப்பான்.சிறு வயதில் அவன் கொய்யாமரத்திலிருந்து தவறி விழுந்ததால் எழும்பு பிசகி அது முறையாக சிகிச்சை செய்யாத்தால் அவனது நடையில் அந்த ஊனம் இருந்தது.சாராதாமணி அவனுடன் சண்டையிட்டிக்கொள்ளும் போது அவனை நொண்டி பாலா என்று அழைப்பாள்.அவனது தோட்டத்திலும் பலர் அவனை அவ்வாறு அழைப்பதைக் கேட்டிருக்கிறேன்.
அவனது பெயரைப் போன்று எதிர்காலமும் ஊனமாகிப் போய்விடப் போகிறது என்ற கவலை எனக்குள் கலக்கத்தைக் கொண்டு வந்தது.அதன் விளைவுதான் சாராதாமணிக்கும் அவனுக்கும் இடையில் ஏதோ புகைச்சல் ஏற்பட்டு சாராதாமணி என்னை தேடி வந்து உதவி கேட்டபோது மறுக்க முடியாமல் போனது.அதுவே இன்று வரை எனக்குள் ஆறாத வடுவாய் வலித்துக் கொண்டிருக்கின்றது.
அவனுக்கு சரியான பாடம் கற்றுக்கொடுக்கணும்யார்க்கிட்டவாவது அறை வாங்கினால் தான் அவன் அடங்குவான்.அதுக்கு சரியான ஆள் அன்பரசிதான்.அன்பரசியை யாராவது உற்றுப் பார்த்தாலே எரித்து விடுவாள்.கடிதம் எழுதினால் சும்மா விடுவாளா?அப்படியோரு கடிதத்தை நீதான் எழுதி தரணும்.முடியுமா?
சாராதாமணி கெஞ்சிய போது என்னால் மறுக்க முடியவில்லை.மிக கவனமாக கையெழுத்து தெரியாத வகையில் ஆங்கிலத்தில் அவனது பெயரையும் அன்பரசியின் பெயரையும் இணைத்து சில வாசகங்கள் கடிதமாக எழுதினேன்.
அக்கடிதம் மிக கவனமாக ஒரு வெள்ளிக்கிழமையன்று அன்பரசியின் மேசைக்கு அடியில் புத்தகப்பை வைக்கும் இடத்தில் வைக்கப்பட்டது.சாராதாமணி தான் அதை வைத்து விட்டு வந்தாள்.அது வெள்ளிக்கிழமை என்பதால் காலைப் வகுப்புகள் சீக்கிரமாக முடிந்து விடுவதும் மாலை வகுப்புகள் இரண்டு மணிக்கு மேல் தொடங்குவதும் எங்களது செயலுக்கு சாதகமாகிப் போனது.
இடைவேளை வரையில் நான் பெறும் தவிப்புடன் காத்திருந்தேன்.நான் பயந்ததைப் போன்றே சாராதாமணி இடைவேளையில் அன்பரசியை முந்திக்கொண்டு வெற்றிக் களிப்போடு வந்து நடந்ததை கூறினாள்.
மாலையில் பேருந்தில் அவன் அழுதுக் கொண்டே இருந்தான்.தான் அப்படியோரு கடிதத்தை எழுதவில்லை என வாதிட்டு மீண்டும் மீண்டும் அழுதான்.சாராதாமணி யாரும் அறியாத வகையில் பொங்கி பொங்கி சிரித்துக் கொண்டு வந்தாள்.நானோ உள்ளுக்குள் அழுதேன்.அழுதழுது சிவந்திருந்த அவனது விழிகளை காண துணிவின்றி உள்ளுக்குள்ளவே மருகினேன்.
ஆனால் அந்த சம்பவத்திற்கு பிறகு அவன் முற்றாக மாறிப்போனான்.பேருந்தில் அவனின் ஆட்டம் பாட்டம் இல்லாதுப் போனது.யாரையும் கேலி செய்வதும் இல்லை.மூன்றாம் ஆண்டு தேர்வுக்கு பிறகு சில மாணவர்களுடன் அவன்அன்பரசிசாராதாமணி பள்ளி விட்டே காணாமல் போயிருந்தார்கள்.நானும் பக்கத்துத் தோட்டத்துக் கோவிலில் தேவார வகுப்பிற்குப் போகாததால் எனக்கு அவனைப் பற்றி சில ஆண்டுகள் வரை எதுவும் தெரியாது இருந்தது.
பின்னோரு சமையத்தில் சாராதாமணிக்கு திருமணமாகி விட்டதாகவும் அவன் அம்மா தங்கையுடன் தோட்டத்தை காலி செய்துவிட்டு போய்விட்டதாகவும் கேள்விப் பட்டேன்.அன்பரசியும் வேலைக் கிடைத்து வெளியூர் சென்றிருந்தாள்.அவனிடமோ அன்பரசியிடமோ உண்மையைச் சொல்லி மன்னிப்பு கேரமுடியவில்லையே என வருந்தினேன்.பல நாட்கள் அந்த விழிகள் அழுத காட்சியை நினைத்து அழுதிருக்கிறேன் .அந்த விழிகளின் உயிர் துடிப்பு இன்று வரை எனது ஞாபகத்தில் இருந்தால் என்னவோ வாடகை வண்டியில் ஏறியமர்ந்ததும் அவனைக் கண்டுக் கொள்ள வைத்தது.
அதே வேளையில் நடந்த உண்மையை சொல்ல இந்த வாய்ப்பை விட்டால் மாற்றோரு வாய்ப்பு அமையாது என உணர்ந்து மன்னிப்பு கேர அவனது கண்களை ஏறிட்டேன்.
ஓட்டுனர் இருக்கைக்கு முன் இருந்த கண்ணாடியை ஏறிட்டுப் பார்க்கையில் அவனும் என்னைப் பார்ப்பது தெரிந்தது.எனது பார்வையின் சங்கமத்தைத் தாங்க இயலாதுப் போல் அவன் பார்வையை சட்டென்று வேறுப்பக்கம் திருப்பிக் கொண்ட போது நான் வார்த்தைகளை இழந்தேன்.
காற்றின் பலவந்ததிற்கு அசைந்தாடிடும் தீபத்தைப் பார்க்கையில் தவிப்பும் உள்ளுக்குள் இரக்கம் சுரப்பதுப் போல் ஒருவித உணர்வு ஏற்படுமே அதுப்போன்ற உணர்வுதான் அவளது கண்களை காண நேருகையில் எனக்கு ஏற்பட்டது.ஆரம்பத்தில் அது ஏனென்று புரியவில்லை.நன்கு சிந்தித்துப் பார்க்கையில் புரிந்ததுப் போல் தோன்றியது.அவளது கண்களில் அப்பாவித் தனம் இருந்தது.மொத்த துன்பத்தையும் அந்த கண்களுக்குள் பிழிந்ததுப் போன்று ஒருவகைச் சோக பாவம் அது .கிட்டத்தட்ட அம்மாவின் கண்களுடன் அவளது கண்களும் ஒத்திருந்தன.இதுதான் என்று சுரம் பிரிக்க முடியாத சோகத்திலோ அல்லது அதுப்போன்ற ஒரு சாயலிலோ அவளின் கண்கள் இரண்டும் முழுவதுமாக ஊறிக்கிடப்பதாய் தோன்றிற்றுஅம்மாவைப் போல் அவளுக்குள்ளும் சோகம் இருந்திருக்குமோ என எண்ணிக்கொள்வேன்.
பதினாறு வயதில் திருமணமாகி பதினெட்டு வயதில் கையில் ஒன்றும் வயிற்றில் ஒன்றுடன் அம்மா வாழ்வை இழந்துப் போனார்.அப்பா மிக சுயநலமாய் அவரது வழியில் போய்விட்டார்.அம்மாவின் போராட்டம் வார்த்தைகளில் வர்ணிக்க முடியாது.
அம்மா அதிகம் பேசாதவர்.அதிர்ந்துப் பேசி அறவே கேட்டதில்லை.அவளும் அப்படிதான்.அவளின் சிரிப்புச் சத்தம் தோழிகளுடன் அவள் குதூகலித்திருக்கும் தருணங்களில் கூட கேட்காது.தேவாரம் பாடும் போது மட்டும் அவளது குரல் கணீர்ரென்று ஒலிக்கும்.கேட்கும் செவிகளைக் கட்டிப்போடும் அப்படியோரு காந்தக்குரல் எந்த வசிகரமும் இல்லாமல் அவளது அசைவுகள் என்னை வசிகரித்திருந்தன.அவளுடன் எவ்விதமான விகற்பமும் இல்லாமல் கண்ணியமான நட்புக்கொள்ள விரும்பினேன்.குழந்தை தனத்திற்கும் வாலிப்ப் பருவத்திற்கும் இடைப்பட்ட பருவத்தில் தோன்றும் எந்த உணர்வும் அப்பழுக்கற்றது.எந்த போலிகளையும் அவை கொண்டிருக்காது.
நண்பர்களோடு சேர்ந்துக்கொண்டு பள்ளிப் பேருந்தில் ரகளை செய்யும் போது அவளைப் பார்ப்பேன்.அங்கு நிகழும் சம்பவத்திற்கும் தனக்கும் எந்த சம்மந்தமும் இல்லை என்பதுப்போல் வெளியில் வேடிக்கைப் பார்த்துக்கொண்டிருப்பாள்.அவளது விழிகளை யதார்த்தமாக பார்க்க நேரிட்டாலும் அதில் கனிவு மட்டிமே இருக்கும்.என் செய்கைகள் அவளை வெறுப்பேற்றவில்லை என்பது எனக்கு நிம்மதியளிக்கக் கூடியதாக இருந்தது.
அந்த வேளையில் தான் அன்பரசியின் விவகாரம் நடந்தது.அன்பரசி அழகாய் இருப்பாள்.அப்படியோரு நிறமும் அந்த பதிமூன்று வயதில் அசாதாரணமாக வாய்ந்திருந்த இளமையும் அவளைக் கர்வம் கொள்ள வைத்திருக்க வேண்டும்.அவளிடம் வழிந்து நிற்பவர்களை பார்வையாலையே எரித்துவிட முயல்வாள்.
படிவம் ஒன்றிலிருந்து படிவம் ஆறு வரையிலும் அன்பரசிக்கு இரசிகர்கள் இருந்தார்கள்.அவர்களில் சில மாணவர்கள் அவளிடம் காதல் கடிதம் தந்து வாங்கிக் கட்டிக்கொண்டார்கள்.மறு ஆண்டில் நான் அவளது வகுப்பு என்பதால் சில காதல் கடிதங்கள் பரிந்துரைக்கச் சொல்லி என் கரம் வந்ததுண்டு.நான் அதில் என்னை ஈடுப்படுத்திக் கொள்ளாதவாறு மிக கவனமாக நடந்துக் கொண்டேன்.
எவ்வளவோ கவனமாக இருந்தும் யாரோ விரித்த வலையில் நான் விழுந்தவனானேன்.என் பெயருடன் காதல் கடிதம் ஒன்று அவளுக்கு கிடைத்ததும் ஏதும் யோசிக்காமல் அன்பரசி என்னை ஓங்கி அறைந்து விட்டாள்.அதைக் கண்டு சாராதாமணி விழுந்து விழுந்து சிரித்தாள்.நான் சிறுவயது முதல் சாராதாமணியுடன் சேர்ந்தே வளர்ந்தவன் என்பதையும் மறந்து எள்ளி நகையாடினாள்.எனக்கு நேர்ந்த அவமானத்தை அழுகையில் மறைத்துக்கொண்டேன்.
மாலையில் பேருந்தில் அவளையும் சாராதாமணியைத் தவிர மற்ற அனைவரையும் என் நிலை பரிதாபப் பட வைத்தது.சாராதாமணி சிரித்ததை விட அவளின் மௌனம் என்னைக் கொல்லாமல் கொன்றது.அந்த நிகழ்ச்சிக்குப் பிறகு அவள் என்னை ஏற்றேடுத்துப் பார்ப்பதுக் கூட இல்லை.எப்போதும் அவளது முகத்தை ஏதாவது ஒரு புத்தகத்தினுள் திணித்துக் கொண்டிருந்தாள்.
அது என்னை ஒடிந்துப் போக வைத்தது.அதன் பின் எங்கள் பேருந்துக்குள் நான் எவ்விதமான ஆர்ப்பாட்டமும் இல்லாத மாணவனாகிப் போனேன்.காலத்தின் நகர்ச்சி என்னை அவளிடத்தில் நெருங்க விடாமலே செய்துவிட்டது.
அதே காலம் இத்தனை வருடங்களுக்கு பிறகு என்னை வாகன ஓட்டியாகவும் அவளை அதே வாகனத்தில் பயணிக்கும் பயணியாகவும் கொண்டு வந்து நிறுத்தியிருக்கிறது.அவள் என்னை எப்படி கண்டுக்கொண்டாள் என்பது இப்போதைய எனது ஆச்சரியம்.எனது வாகனத்தில் என் பெயரை கண்டிருப்பாளோ?
அவளின் கண்களை முழுமையாக ஏறிட்டேன்.கண்ணாடி கூண்டுக்குள் அவை சிறைப்பட்டுக் கிடந்தன.நன்றி சொல்லி விட்டு இறங்கி ஒருசில நொடிகள் தயங்கி நின்றாள் பின் தலையசைத்துவிட்டு நடந்துப்போனாள்.ஒருவிதமான வெறுமை என்னை ஆட்கொண்டது.
இத்தனை வருடங்களுக்குப் பிறகு எங்களுக்குள் இந்த சந்திப்பு நிகழ்ந்தும் சொல்ல நினைத்திருந்த உண்மையை சொல்ல முடியாமல் போனது மட்டும் அல்ல அவளது அப்பாவிதனமான அம்மாவின் கண்களைப் போலவே ஒத்திருக்கும் கருமணிகளைக் கூட காண வாய்க்காமல் போய்விட்டதே?
பாபிலோனியன் சைனா ஜப்பான் கொரியா சரித்திர ஏடுகளில் ஹாலியின் வால்மீனின் பண்டை நகர்ச்சிகள் பதிவாகி இருப்பதால் காலங்களை ஒத்து நோக்க விஞ்ஞானிகளுக்கு உதவியாக இருக்கிறது.
பிரிட்டிஷ் விஞ்ஞானக் கணித மேதை ஐஸக் நியூட்டன் வால்மீன்களின் நகர்ச்சி முறைகள் மற்ற சூரியக் கோள்கள் சுழல்வீதியில் பின்பற்றும் அதே நியதி முறைகளைப் போன்றவைதான் என்று மெய்ப்படுத்திக் காட்டினார்.
ஈர்ப்பு விசைகளால் ஏறக் குறைய வட்ட வீதியில் பரிதியைச் சுற்றும் துணைக் கோள்களின் விதி முறையில் வால்மீன்கள் நீண்ட நீள் வட்டம் பிறைவளைவு விரிவளைவு வீதிகளில் நகர்ந்து போவதைக் கணித்துக் காட்டினார் நியூட்டன்.
பெரும்பான்மையான வால்மீன்கள் பிற அண்டக் கோள்களைப் போல் தாமும் சுழன்று மெதுவாய் நீள்வட்டச் சுழல்வீதியில் சூரியனைச் சுற்றி வருகின்றன.
பரிதியின் புறக்களத்தில் வால்மீன் செல்லும் போது வால் சுருங்கி அதன் துணுக்குகள் மிகக் கடுங் குளிரில் உறைந்து பனிப் பாறையாய் இறுகிப் போகின்றன பிரம்மாண்டமான சூரிய மண்டலத்தில் வால்மீன் ஒரு மின்மினியைப் போல் ஊர்ந்து ஆனால் தொடரொளியுடன் மின்னி வருகிறது வால்மீன்கள் வானில் வேகமாய் எரிந்து வீழும் விண்கற்கள் அல்ல சூரியன் அருகே வரும் போது சூரியக் காற்றும் கதிர்வீச்சு அழுத்தமும் வால்மீனின் வாயுக்களைச் சூடாக்கி அப்பால் தள்ளுகிறது.
பிறை வளைவு விரிவளைவு வீதிகளில் போகும் வால்மீன்கள் சூரிய ஈர்ப்பு மண்டலத்துக்கு மீண்டும் வர மாட்டா அவைக் கண்காணா அண்டவெளி எல்லை நோக்கி நகர்ந்து போய்க் கொண்டிருக்கின்றன.
மூன்றாவது நியதி மூலம் நீண்ட கால வால்மீன்கள் சூரியக் கொந்தளிப்பு மேகங்களிலிருந்தும் குன்றிய கால வால்மீன்கள் பூதக்கோள் வியாழன் சனிக் கோள் ஆகியவற் றிலிருந்தும் பிறந்திருக்கலாம் என்று யூகிக்கப் படுகிறது.
பரிதி மண்டலத்தின் புறக்கோள் புளுட்டோவுக்கும் அப்பால் பனிக்குளிர் போர்த்திய புறவெளி வானில் தோற்றத்தின் பின் எஞ்சிய அண்டத்தின் சதையிலிருந்து வால்மீன்கள் உதித்திருக்கலாம் என்று பல வானியல் ஞானிகள் கருதுகிறார்கள்.
அம்முகிலின் அருகே செல்லும் விண்மீன்கள் தமது ஈர்ப்பு விசையின் விளைவால் சேமிப்பில் சிறிது பளுவைப் பற்றி வால்மீனாக மாற்றி பரிதியை நோக்கி அனுப்பிக் கொண்டிருக்கின்றன என்பது அவர் அனுமானம்.
பூதக் கோள் களான வியாழன் சனி அருகே நெருங்கும் போது வால்மீன்களின் பாதைகள் பெருமளவில் பாதிக்கப் பட்டு அவை விண்வெளியில் வெகு தூர எறியப் படலாம் அல்லது பூதக் கோள்கள் தம்மிடையே இழுத்துக் கொண்டு வால்மீனை மோத வைத்துத் தகர்த்துத் தூளாக்கி விடலாம்.
அடுத்து அகில நாட்டு விண்வெளித் துறை காலபெர்ட் பரிசு ஜான் எஃப் கென்னடியின் அண்டவெளித் துறைப் பரிசு ஆகியவையும் அவருக்கு அளிக்கப்பட்டன.
மேலும் சமீபத்தில் அமெரிக்கப் பெளதிகக் குழுவகத்தின் அணுவியல் விஞ்ஞானி லியோ ஸிலார்டு நினைவுப் பரிசும் கார்ல் சேகனுக்கு அளிக்கப் பட்டது.
அவர் அமெரிக்க வானியல் குழுவகத்தின் அதிபராகவும் அமெரிக்க பூபெளதிகக் கூட்டகத்தின் அண்டவெளித் துறைப் பகுதிக்குத் தலைவராகவும் பணியாற்றி யுள்ளார்.
இதுதொடர்பில் அவரது உறவினர்கள் தேசிய நல்லிணக்க அமைச்சர் விநாயமூர்த்தி முரளிதரன் கருணா கவனத்திற்கு கொண்டு வந்துள்ளதாகவும் தெரிவிக்கப்படுகிறது.
மதுரை காமராஜ் மனோன்மணியம் சுந்தரனார் அன்னைதெரசா பல்கலைக்கழக ஆசிரியர்கள் கூட்டமைப்பு இந்த வலைதளத்தில் நீங்கள் செய்திகள் வெளியிட விரும்பினால் .
பாடத் திட்டத்திலிருந்து அறிஞர் அண்ணா வின் நீதிதேவன் மய... மத்திய அரசு மற்றும் ஆர்.எஸ்.எஸ் அமைப்பின் ஒரு முக்கிய அங்கமாக இருக்கும் இந்து மகாசபா மாட்டிறைச்சி தின்பவர்கள் அதிகம் இருக்கும் கேரளாவிற்கு உதவிகள் வழங்கக்கூடாது என்று கூறியுள்ளது.
இவ்வாறு நிதி திரட்ட சமூக ஆர்வலர் களாலும் இதர அமைப்புகளாலும் பரப்புரை மேற்கொள்ளப்பட்டு வரும் நிலையில் இந்துமகாசபை கேரளாவிற்கு உதவிகள் வழங்கக்கூடாது என்று சுற்ற றிக்கை விட்டுள்ளது.
அதே போல் இவ்விவகாரம் தெரியாதவர்கள் தற்போது எங்களின் கோரிக்கைகளை ஏற்று அவர் களுக்கு உதவுவதையோ உதவுவதை ஊக்குவிப்பதையோ நிறுத்தவேண்டும் என்று கூறியுள்ளார்.
ஆர்.எஸ்.எஸ் அமைப்பின் அயல்நாட்டு நிதிவழங்குதல் பிரிவு ஒருங்கிணைப்பாளர் ராஜூவ் மல்ஹோத்திராவும் கேரளாவில் உள்ள இந்துக்களுக்குபார்ப்பனர்களுக்கு மட்டுமே உதவும் வகையில் நிதியை கவனமாக வழங்கவேண்டும் அப்படி முடியாவிட்டால் நிதியை வழங்காமல் இருப்பது நல்லது என்று கூறியிருந்தார்.
இந்துத்துவ வெறி என்பது எந்த அளவிற்கு இரக்கமில்லாதது என்பதற்கு இவர்களின் எண்ணக்கருத்துக்கள் மிகப்பெரிய எடுத்துக் காட்டு ஆகும்.
இவர்களின் மன நிலையில் தான் பாஜக அமைச்சர்களும் அவர்களை ஆட்டுவிக்கும் ஆர்.எஸ்.எஸ் அமைப்பும் உள்ளது அவர்களால் வெளிப் படையாக பேசமுடியாதநிலையில் மோடி மற்றும் அமைச்சர்களின் குரலாக இந்துமகா சபையினரும் ஆர்.எஸ்.எஸ் பிரமுகர்களும் பேசிவருகின்றனர்.
நாடு முழுவதும் தகுதித் தேர்வு மூலம் மருத்துவக் கல்வி மாணவர் சேர்க்கை நடத்துவ தற்கான நீட் தேர்வுக்கு பல் வேறு எதிர்ப்புகள் கிளம்பின.
இந்நிலையில் நீட் தேர்விலிருந்து தமிழகத்துக்கு விலக்கு அளிக்க வேண்டும் என்று தமிழக அரசு மத்திய அரசிடம் தொடர்ந்து கோரிக்கை விடுத்து வந்தது.
இந்நிலையில் சென்னை யில் செய்தியாளர்களிடம் பேசிய மத்திய அமைச்சர் நிர்மலா சீத்தாராமன் தமிழகத்தில் ஓராண்டுக்கு நீட் தேர்விலிருந்து விலக்கு அளிக்கக் கோரும் அவசர சட்ட முன் வரைவை தாக்கல் செய்தால் அதற்கு மத்திய அரசு ஒத்துழைப்பு அளிக்கும் என்றார்.
அதன்படி திங்கள்கிழமை டில்லியில் உள் துறை அமைச்சகத்திடம் நீட் தேர்வில் இருந்து ஓராண்டுக்கு விலக்கு கோரும் தமிழக அரசின் அவசரச் சட்ட முன் வரைவு சுகாதாரத் துறை செய லாளர் ராதாகிருஷ்ணனால் தாக் கல் செய்யப்பட்டது.
ஆனால் இப்படி விலக்கு அளித்தால் நீட் தேர்வுக்காக தயாரான மாணவர்களின் நலன் கேள் விக்குறியாகிவிடும் என்று ஒரு தரப்பு எதிர்ப்பு தெரிவித்தது.
இந்நிலையில் தமிழகத்தில் நீட் அடிப்படையில் மருத்துவ மாணவர் சேர்க்கையை உடனே தொடங்க வலியுறுத்தி உச்சநீதி மன்றத்தில் நேற்று மாணவர்கள் தரப்பில் வழக்கு தொடரப் பட்டுள்ளது.
இந்த வழக்கில் சிபிஎஸ்இ மாணவர்கள் தரப்புக்காக வழக் குரைஞர் நளினி சிதம்பரம் ஆஜராக உள்ளார் இதனிடையே அரியலூரைச் சேர்ந்த அனிதா இந்த வழக்கில் தன்னையும் எதிர்மனுதாரராக இணைத்துக் கொண்டார்.
நீட் தேர்வு அடிப் படையில் மாணவர் சேர்க்கை நடத்தப்பட்டால் தனது மருத்து வராகும் கனவு பாழாகிவிடும் என்று அந்த மாணவி தெரிவித் துள்ளார்.
கொத்துக்கொத்தாக குழந்தைகள் செத்துக்கொண்டிருக்க அதே சேலத்தில் எம்.ஜி.ஆர் நூற்றாண்டு விழாவை ஆடலும் பாடலுமாகக் கொண்டாடி குதூகலிக்கிறார் எடப்பாடி பழனிசாமி.
அரசு மருத்துவர்கள் மற்றும் பட்ட மேற்படிப்பு மாணவர்கள் சங்கத் தலைவர் டாக்டர் லட்சுமி நரசிம்மன் சேலம் மாவட்டத்தில் கடந்த இரண்டு மாதங்களாக டெங்கு காய்ச்சல் இருக்கிறது.
பாதாளச் சாக்கடை திட்டத்துக்காக மாநகர் முழுவதும் குழிதோண்டியதும் குண்டும் குழியுமான சாலைகளில் தண்ணீர் தேங்கியிருப்பதும் கட்டுமானப் பணிகள் அதிகமாக நடைபெற்று வருவதும் குடிநீர்ப் பற்றாக்குறை காரணமாகத் தண்ணீரைச் சேமித்து வைப்பதும் டெங்கு கொசுக்கள் பெருகக் காரணமாகி உள்ளன.
பாராளுமன்றம் கலைப்பிற்கு எதிரான மனுவை விசாரிக்க நீதியரசர் குழாமை நியமிக்குமாறு கோரி நகர்த்தல் பத்திரம் தாக்கல் இந்து கலாச்சார அலுவல்கள் பிரதியமைச்சராக முஸ்லிம் ஒருவரின் நியமனம் இந்துக்களை கொச்சைப்படுத்தும் செயற்பாடாகும்.
இந்து கலாச்சார அலுவல்கள் பிரதியமைச்சராக முஸ்லிம் இனத்தைச் சேர்ந்த ஒருவர் நியமிக்கப்பட்டமையானது இந்துக்களை கொச்சைப்படுத்தும் செயற்பாடு என வலி மேற்கு பிரதேச சபையின் உறுப்பினர் தேவராஜா ரஜீவன் தெரிவித்துள்ளார்.
இது தொடர்பாக அவர் அனுப்பி வைத்துள்ள ஊடக அறிக்கையில் மேற்கண்டவாறு தெரிவிக்கப்பட்டுள்ளது அறிக்கையில் மேலும் தெரிவித்ததாவது.
நல்லாட்சி அரசாங்கம் என்று கூறிக்கொள்ளுகின்ற இவ் அரசாங்கம் உண்மையில் நல்லிணக்கத்தை ஏற்படுத்த வேண்டிய விடயங்களை மறந்து அல்லது அதில் இன்னமும் நல்லிணக்கத்தை ஏற்படுத்தாது தேவையற்ற செயற்பாடுகளில் ஈடுபட்டு வருகின்றது.
இந்நிலையில் ஜனாதிபதி இவ் பிரதியமைச்சு விவகாரத்தை மீள் பரிசீலனை செய்து இந்து மதத்தவர் ஒருவரை நியமிக்க வேண்டும் எனத் தெரிவிக்கப்பட்டுள்ளது.
விசாரணைக்காக அழைத்துச் செல்லப்பட்டிருந்த கைதிகள் ஒருவர் பின் ஒருவராக குற்றுயிரும் குலையுயிருமாக சிறைச்சாலைக்கு திரும்பவும் அழைத்துச் செல்லப்பட்டுக் கொண்டிருந்தனர்.
சிறைச்சாலைக் கட்டிடத்துக்கு இந்த வீட்டைப் பல கனவுகளுடன் கட்டிய புண்ணியவான் இந்த மண்ணிலும் தனது வீட்டிலும் வருங்காலத்தில் தமிழர் பெயராலேயே இரத்த ஆறு பெருக்கெடுத்தோடும் என கனவிலும் நினைத்திருக்கமாட்டார் முன்னால் உள்ள முற்றத்தில் காந்தி ஒரு கதிரையில் அமர்ந்திருப்பது தெரிந்தது.
நிச்சயமாக இந்த கொலைகாரப் புலிகளால் தமிழினம் வருங்காலத்தில் கூனிக் குறுகி அவலப்பட வேண்டிய ஒரு நிலை வரும் என்ற ஒரு எண்ணம் அந்த நேரத்தில் எனக்குள் தோன்றியது.
அவன் பருத்தித்துறையைச் சேர்ந்தவன் என்றும் புலிகளின் புலனாய்வுப் பிரிவில் முக்கியமானவன் என்றும் பின்னாளில் தெரிந்து கொண்டேன் காந்தியால் இரகசியமாக உத்தரவிடப்பட்டவன் திடீரென அங்கு தில்லையை அழைத்துக் கொண்டு வந்து நின்றான்.
காந்தி தில்லையைப் பார்த்து நக்கலாகச் சிரித்துவிட்டு என்ன தில்லை உன்ரை மணியண்ணையையும் உனக்குத் துணையாகக் கூட்டிக் கொண்டு வந்திருக்கிறம்.
இல்லையெண்டால் பிறகு எங்கடை பொடியன்கள் உன்ரை உடம்பிலை இருக்கிற எலும்பு எத்தனை எண்டு எண்ண வேண்டி வரும் எனக் கத்தி எச்சரிக்கை விடுத்தான்.
ஏனெனில் எங்களிடம் புதிதாக அச்சகம் தொடங்குவதற்கான திட்டம் ஒன்று இருந்ததுடன் அதற்காக கடந்த சில வருடங்களாக தயாரிப்புகளிலும் ஈடுபட்டிருந்தோம்.
முதலில் நாம் வைத்திருந்த நொதேர்ண் பிறின்ரேர்ஸ் என்ற அச்சகத்தில்தான் ஆரம்ப காலங்களில் எல்லா பிரதான இயக்கங்களின் வெளியீடுகளையும் அச்சிட்டு உதவியிருந்தோம்.
ஆனால் புலிகள் இயக்கத்தில் பிளவு ஏற்பட்டு உமா மகேஸ்வரன் தனியாக புளொட் இயக்கத்தை ஆரம்பித்த பின்னர் ஏக காலத்தில் புலிகளின் உணர்வு பத்திரிகையையும் புளொட்டின் புதியபாதை பத்திரிகையையும் அச்சிட வேண்டிய ஒரு நிர்ப்பந்தம் எமக்கு ஏற்பட்டது.
ஆரம்பத்தில் இரு பகுதியினரும் எமது அச்சகத்துக்கு வரும் நேரங்களில் பிரச்சினைகள் ஏதுமின்றி சுமூகமாக நடந்து கொண்டாலும் பின்னர் அவர்களுக்கிடையில் முறுகல் நிலை அதிகரித்து நேரடியாக மோதிக் கொள்ளும் ஒரு நிலை உருவாகி வந்தது.
அதற்காக இரு பகுதியினரும் ஒரே நேரத்தில் அச்சகத்துக்கு வந்துவிடாதபடி நேர அட்டவணையை நாம் வகுத்ததுடன் தற்செயலாக ஒரே நேரத்தில் வந்தாலும் நேரடியாகச் சந்தித்து விடாதபடி இருக்க அச்சகத்தில் இரு வேறு பகுதிகளையும் அவர்கள் எம்முடன் அமர்ந்து பேசுவதற்கு வசதியாக ஒதுக்கி வைத்திருந்தோம்.
யாழ்ப்பாணத்தில் எமது அச்சகம் மட்டுமே தீவிரவாத தமிழ் இளைஞர் இயக்கங்களின் வெளியீடுகளை அச்சிட்டுக் கொடுத்திருந்தபடியால் அதைச் சாக்காகக் கொண்டு ஐ.தே.க குண்டர்கள் எம்மைக் குறிவைத்துத் தாக்கலாம் என்ற காரணத்தை முன்வைத்து நாம் எமது அச்சகத்தை மூடி வேறு இடத்துக்குப் பொருட்களை அப்புறப்படுத்தி பின்னர் அதை வேறு ஒருவருக்கு விற்றுவிட்டோம்.
எமது அச்சம் நியாயமானது என்பதை புதிய பாதையை வெளியிட்டு வந்த சுந்தரத்தை சித்திரா அச்சகத்தில் வைத்து சுட்டுப் படுகொலை செய்ததின் மூலம் பின்னர் புலிகள் நிரூபித்து விட்டனர்.
நாம் அச்சகத்தை விற்காது இருந்திருந்தால் அந்தக் கொலை எங்கள் அச்சகத்தில்தான் நிகழ்ந்திருக்கும் என்பதில் எவ்வித சந்தேகமும் இல்லை.
அன்றைய காலகட்டத்தில் தமிழ் மக்கள் மத்தியில் செயல்பட்டுக் கொண்டிருந்த அத்தனை போராளிகளுக்கும் நன்கு பரிச்சயமான தோழர் வி.விசுவானந்ததேவன் அவர்களே அவர்.
வடமராட்சியிலுள்ள கல்லுவம் கிராமத்தைப் பிறப்பிடமாகவும் பேராதனைப் பல்கலைக்கழக பொறியியல் பீடப் பட்டதாரியுமான அவர் பாடசாலையில் படிக்கும் காலத்திலிருந்தே இடதுசாரிக் கருத்துகளில் ஈடுபாடு கொண்ட ஒருவராவார்.